
Për disa ndryshime në vendimin nr.488, datë 23.4.2008 të këshillit të Ministrave “Për kalimin në përgjegjësi administrimi të ministrisë së drejtësisë të pronës së paluajtshme, nr.663, truall, ish-reparti ushtarak i artilerisë, nr.6650 në parangua, berat, si dhe për një ndryshim në vendimin nr.515, datë 18.7.2003 të Këshillit të ministrave “Për miratimin e listës së inventarit të pronave të paluajtshme shtetërore, të cilat janë në përgjegjësi administrimi të Ministrisë së Mbrojtjes””

Në mbështetje të nenit 100 të Kushtetutës dhe të neneve 13 e 15 të ligjit nr.8743, datë 22.2.2001 “Pronat e paluajtshme të shtetit”, të ndryshuar, me propozimin e Ministrit të Drejtësisë, Këshilli i Ministrave

Vendosi:

Në vendimin nr.488, datë 23.4.2008 të Këshillit të Ministrave, bëhen këto ndryshime:
1. Në titullin e vendimit, fjalët “… nr.663, truall, ish – reparti ushtarak i artilerisë, nr.6550 në Prangua…” zëvendësohen me “…nr.1025 “Objekte të repartit ushtarak nr.5013”, me vendndodhje në Dushnik…”.
2. Në pikën 1, fjalët “…nr.663, truall, zona kadastrale 8505 k-34-112-(223-b), ish-reparti ushtarak i artilerisë, nr.6550, në Prangua, Berat, zëvendësohen me “…nr.1025 “Objekte të repartit ushtarak nr.5013, me vendndodhje në Dushnik, Berat, e cila ndodhet në përgjegjësi administrimi të Ministrisë së Mbrojtjes…”.
3. Ngarkohen Ministri i Drejtësisë, Ministri i Mbrojtjes dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

